
                                                                                                        ΠΕΙΡΑΙΑΣ 28/10/2026, Α.Π: 112            
ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ
ΠΑΡΑΣΚΕΥΗ 30 ΟΚΤΩΒΡΙΟΥ – ΔΙΕΘΝΗΣ ΑΠΕΡΓΙΑ ΛΙΜΕΝΕΡΓΑΤΩΝ 
«ΔΕΝ ΔΟΥΛΕΥΟΥΜΕ ΓΙΑ ΤΟΝ ΠΟΛΕΜΟ»

Συγκέντρωση 10 πμ. Πλατεία Δημοτικού Θεάτρου, Πειραιάς
Συνάδελφοι-συναδέλφισσες,

Την Παρασκευή 30 Οκτώβρη οργανώνεται κάτι πρωτόγνωρο τουλάχιστον όσον αφορά τις τελευταίες δεκαετίες. Οι λιμενεργάτες σε πάνω από 100 λιμάνια από 4 ηπείρους, σε Ελλάδα, Τουρκία, Ιταλία, Γαλλία, Κύπρο, ΗΠΑ, Σλοβενία, Μαρόκο, Ισπανία, Σουηδία, Ινδία, Ιρλανδία, Γερμανία, Μεξικό, Αργεντινή, Βραζιλία, Ουρουγουάη κ.α., δυναμώνουν την κοινή τους δράση με σύνθημα «Δεν δουλεύουμε για τον πόλεμο! Λιμάνια των λαών και της ειρήνης! Όχι βάσεις των ιμπεριαλιστών!». 

Ταυτόχρονα εκείνη την ημέρα στην Ελλάδα απεργούν μαζί τους ναυτεργατικά σωματεία, το Συνδικάτο Μετάλλου Αττικής και Ναυπηγοεπισκευαστικής Βιομηχανίας, το Σωματείο Ναυπηγοξυλουργών, σιδηροδρομικοί, και οι οικοδόμοι του Πειραιά μέσα από τα συνδικάτα τους, με απεργιακή συγκέντρωση στον Πειραιά στις 10.00 π.μ. στην πλατεία Δημοτικού Θεάτρου, ενώ η ΑΔΕΔΥ έχει κηρύξει 4ωρη στάση εργασίας (8:00-12.00) για τους εργαζόμενους στο δημόσιο. Συλλαλητήρια θα πραγματοποιηθούν την ίδια μέρα σε μια σειρά περιοχές, όπως στο Θριάσιο πεδίο, που μετατρέπεται και αυτό σε πολεμικό και ενεργειακό κόμβο. 

Η ένταξη των λιμανιών στην πολεμική οικονομία και στους στρατιωτικούς σχεδιασμούς μετατρέπει τις λιμενικές υποδομές και τις γύρω πόλεις σε στόχους επιθέσεων. Δυναμώνουμε μαζί τους την κοινή μας πάλη ενάντια στους πολέμους, στη στρατιωτικοποίηση των λιμανιών και στην αξιοποίησή τους για τη μεταφορά πολεμικού υλικού. 
Ταυτόχρονα, διεκδικούμε μαζί τους δουλειά με δικαιώματα, ουσιαστικές αυξήσεις στους μισθούς, μέτρα ενάντια στην ακρίβεια, μόρφωση σε ασφαλή και σύγχρονα σχολεία για όλα τα παιδιά. Όλα αυτά δηλαδή που θυσιάζονται στο βωμό της πολεμικής οικονομίας και των κερδών. 
Το Δ.Σ. του Συλλόγου μας κηρύσσει επιπλέον 2ωρη στάση εργασίας (12.00-14.00) στη στάση εργασίας της ΑΔΕΔΥ και καλεί στην απεργιακή συγκέντρωση στο Δημοτικό Θέατρο, στις 10 π.μ.
ΚΑΜΙΑ ΕΜΠΛΟΚΗ ΣΤΙΣ ΠΟΛΕΜΙΚΕΣ ΣΥΡΡΑΞΕΙΣ

ΑΛΛΗΛΕΓΓΥΗ ΚΑΙ ΠΑΛΗ ΓΙΑ ΜΙΑ ΠΡΑΓΜΑΤΙΚΗ ΕΙΡΗΝΗ ΤΩΝ ΛΑΩΝ

ΔΑΠΑΝΕΣ ΓΙΑ ΥΓΕΙΑ, ΠΑΙΔΕΙΑ ΚΑΙ ΚΟΙΝΩΝΙΚΕΣ ΑΝΑΓΚΕΣ,

ΟΧΙ ΓΙΑ ΕΞΟΠΛΙΣΜΟΥΣ ΚΑΙ ΠΟΛΕΜΟΥΣ

ΓΙΑ ΤΟ  Δ.Σ.
	Ο ΓΕΝ. ΓΡΑΜΜΑΤΕΑΣ

